স্মারক#২৩৯১৩-১৩৩

তাং ২০/০২/২৪

সংবাদ বিজ্ঞপ্তি

পুলিশ হেফাজতে বডিবিল্ডার ফারুকের মৃত্যু তদন্তপূর্বক আইনানুগ ব্যবস্থা গ্রহণ করে প্রতিবেদন দিতে নির্দেশ মানবাধিকার কমিশনের

গত ০৮ ফেব্রুয়ারি, ২০২৪ তারিখ যমুনা টেলিভিশনসহ বিভিন্ন গণমাধ্যমে ‘পুলিশ হেফাজতে বডিবিল্ডার ফারুকের মৃত্যু’ শিরোনামে প্রকাশিত প্রতিবেদনের প্রতি জাতীয় মানবাধিকার কমিশনের দৃষ্টি আকৃষ্ট হয়েছে। কমিশন চেয়ারম্যান ড. কামাল উদ্দিন আহমেদ বলেন,

অভিযোগের বিষয়টি অত্যন্ত গুরুতর ও ঘটনাটি সত্য হয়ে থাকলে তা মানবাধিকারের চরম লঙ্ঘন মর্মে কমিশন মনে করে। হেফাজতে নির্যাতনমৃত্যুর ঘটনা কোনোভাবেই গ্রহণযোগ্য নয়। বর্ণিত ঘটনার সুষ্ঠু তদন্তসাপেক্ষে দায়ী ব্যক্তিদের বিরুদ্ধে দৃষ্টান্তমূলক শাস্তির ব্যবস্থা গ্রহণ করা আবশ্যক। এ অবস্থায়, উল্লিখিত ঘটনার বিষয়ে জরুরি ভিত্তিতে তদন্তপূর্বক প্রয়োজনীয় আইনানুগ ব্যবস্থা গ্রহণ করে কমিশনের নিকট প্রতিবেদন দাখিলের জন্য সিনিয়র সচিব, জননিরাপত্তা বিভাগ, স্বরাষ্ট্র মন্ত্রণালয়কে বলা হয়।

স্বাক্ষরিত-

ফারহানা সাঈদ

উপপরিচালক

জাতীয় মানবাধিকার কমিশন